অদম্য মেধাবী সেই পুত্র সন্তানটি, দিনের বেলা যে হাল বেয়েছিল ধানে আর গভীর নিশুতি রাতে হারিক্যান জ্বেলে পড়ে পড়ে – সেকেন্ড ডিভিশন পাওয়া সেই ছেলেটি, নাম ছিল তার মোখলেস। তোমরা তারে রোজ রোজ ভেংচি কেটে বলতে ‘বান্দরের মুখ, কুত্তার লেজ মোকলেস’। ঢাকা শহরে ফার্মগেট ‘কখগ’ কোচিং সেন্টারের নাম সে শোনেনি কখনও! আজ থেকে পঁচিশ বছর আগের কথা, সে কিন্তু ঠিক ঠিক ভর্তি পরীক্ষায় ফার্স্ট হয়েছিল সেই দিন! রাজধানীর বিখ্যাত ডাঃ মোখলেসুর রহমান,আজ যার নাম।